Allt útlit er fyrir að stjórnarskipti verði í Ástralíu, eftir kosningarnar sem haldnar voru í dag. Búið er telja um fjörtíu prósent atkvæða og Verkamannaflokkurinn gæti verið kominn með meirihluta á sambandsþingi Ástralíu.
Leiðtogi ástralska Verkamannaflokksins, Anthony Albanese, verður að líkindum næsti forsætisráðherra Ástralíu, eftir þingkosningarnar sem haldnar voru í dag. Búið er að telja um fjörtíu prósent atkvæða og útlit fyrir fyrir að Verkamannaflokkurinn fái meirihluta á sambandsþingi Ástralíu.
Klukkan er að ganga ellefu að kvöldi í Sydney - fyrir tæpum klukkutíma lýsti Ástralska ríkissjónvarpið yfir sigri Verkamannaflokksins - sem var, núna rétt fyrir fréttir, kominn með sjötíu og tvö þingsæti í fulltrúadeildinni - sjötíu og sex þarf til að ná meirihluta. Þetta þýðir að Scott Morrisson, formaður Frjálslynda flokksins þarf að gefa eftir embætti forsætisráðherra og við tekur Anthony Albanese, leiðtogi Verkamannaflokksins - í fyrsta sinn síðan 2013 sem flokkurinn kemst í meirihluta. Ástralskir fjölmiðlar segja enga spurningu að Verkamannaflokkurinn muni leiða ríkisstjórnina - þó er enn óvíst hvort flokkurinn fái hreinan meirihluta, eða þurfi stuðning annarra flokka, eins og Græningja. Yfir sautján milljónir eru á kjörskrá og yfir sjö milljónir höfðu þegar greitt atkvæði utan kjörfundar. Í síðustu kosningum, árið 2019, var kjörsókn næstum 92 prósent - enda er Áströlum skylt að mæta á kjörstað, og geta átt yfir höfði sér sekt, nýti þeir ekki atkvæðisrétt sinn.
Allt útlit er fyrir að stjórnarskipti verði í Ástralíu, eftir kosningarnar sem haldnar voru í dag. Búið er telja um fjörtíu prósent atkvæða og Verkamannaflokkurinn gæti náð meirihluta á sambandsþingi Ástralíu. 